KLASA: 007-02/23-01/1

URBROJ: 251-176-23-14

Zagreb, 29.6.2023.

**ZAPISNIK**

 **25. sjednice Školskog odbora održane 29. lipnja 2023.**

**Početak sjednice:** 18,30

**Prisutni članovi Školskog odbora:** Višnja Dianežević, Marija Dianežević, Davor Radić, Marija Luković, Zvonimir Bulić

**Odsutni članovi Školskog odbora**: Ivana Kujundžić, Drago Župarić Iljić,

Sjednici je prisutan ravnatelj Vatroslav Gabrić i zapisničar Monika Sakoman, tajnica

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 5 od ukupno 7 članova**) i za raspravu predlaže dnevni red iz poziva

**DNEVNI RED:**

1. Usvajanje zapisnika 24. sjednice održane 7. lipnja 2023.
2. Donošenje Pravilnika o radu Osnovne škole Odra
3. Donošenje Pravilnika o radu školske knjižnice Osnovne škole Odra
4. Davanje suglasnosti za zakup prostora Plesnom klubu Barbara
5. Davanje suglasnosti za zakup učionica Školi za strane jezike Suvag
6. Davanje suglasnosti za zakup učionica 3D Marcipanu
7. Davanje suglasnosti za zapošljavanje stručnog suradnika edukatora rehabilitatora
8. Pitanja i prijedlozi

Predloženi *dnevni red* prihvaćen je jednoglasno (5 glasova „za“) te se prelazi na raspravu po pojedinim točkama.

**Ad. 1. Usvajanje zapisnika 24. sjednice održane 7. lipnja 2023.**

Predsjednica Školskog odbora navodi kako je zapisnik poslan u e-mailu zajedno s pozivom. Pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnik 24. sjednice održane 7. lipnja 2023.

**Ad. 2.**  **Donošenje Pravilnika o radu Osnovne škole Odra**

Predsjednica Školskog odbora daje riječ tajnici Moniki Sakoman. Tajnica daje uvodno obrazloženje po točki dnevnog reda te ističe kako je dana 1. siječnja 2023. stupio na snagu Zakon o izmjenama i dopunama Zakona o radu ( NN 151/22), Zakon propisuje da je poslodavac koji zapošljava najmanje dvadeset radnika dužan donijeti i objaviti pravilnik o radu kojim se uređuju plaće, organizacija rada, postupak i mjere za zaštitu dostojanstva radnika te mjere zaštite od diskriminacije i druga pitanja važna za radnike zaposlene kod toga poslodavca, ako ta pitanja nisu uređena kolektivnim ugovorom. O tome se mora savjetovati s radničkim vijećem. Pravilnik o radu stupa najranije osmog dana od dana njegove objave. Odredbom iz čl. 65. Zakona o izmjenama i dopunama Zakona o radu, poslodavci su dužni uskladiti svoje pravilnike o radu u roku od šest mjeseci od dana stupanja na snagu što znači da pravilnici moraju biti usklađeni zaključno s 30. lipnja 2023. godine.

Predsjednica otvara raspravu.

Nakon rasprave predsjednica daje prijedlog Pravilnika o radu na glasovanje.

**Zaključak: Jednoglasno se donosi Pravilnik o radu Osnovne škole Odra.**

**Ad. 3. Donošenje Pravilnika o radu školske knjižnice Osnovne škole Odra**

Predsjednica Školskog odbora daje riječ tajnici. Tajnica daje uvodno obrazloženje po točki dnevnog reda te ističe kako je zbog promjene valute došlo do promjene Pravilnika o radu školske knjižnice. U svibnju 2023. donesen je i novi Standard za školske knjižnice. ( NN 61/2023). Također, mijenja se broj knjiga koje mogu učenici posuditi.

Nakon rasprave, predsjednica daje prijedlog Pravilnika o radu na glasovanje.

**Zaključak: Donosi se Pravilnik o radu školske knjižnice Osnovne škole Odra**

**Ad. 4. Davanje suglasnosti za zakup prostora Plesnom klubu Barbara**

Predsjednica Školskog odbora daje riječ tajnici. Tajnica daje uvodno obrazloženje po točki dnevnog reda te ističe kako se ugovori o zakupu sklapaju početkom studenog nakon dobivanja suglasnosti Gradskog ureda za obrazovanje, sport i mlade. Zbog toga aktivnosti kreću kasnije. Sad ćemo zatražiti suglasnosti ranije kako bi programi mogli krenuti s početkom školske godine.

Predsjednica otvara raspravu. Nakon provedene rasprave, predsjednica daje prijedlog na glasovanje. Prisutni su dizanjem ruku dali suglasnost i jednoglasno se donosi **Odluka o davanju suglasnosti za zakup školskog prostora ( hola) Plesnom klubu Barbara.**

**Ad 5. Davanje suglasnosti za zakup učionica Školi stranih jezika Suvag**

Predsjednica Školskog odbora daje riječ tajnici. Tajnica daje uvodno obrazloženje po točki dnevnog reda. Škola stranih jezika je prošlu školsku godinu u našoj školi održavala satove talijanskog i njemačkog jezika kao izvanškolsku aktivnost. Uputili su molbu za nastavak održavanja satova u našoj školi.

Predsjednica otvara raspravu. Nakon provedene rasprave, predsjednica daje prijedlog na glasovanje. Prisutni su dizanjem ruku dali suglasnost i jednoglasno se donosi **Odluka o davanju suglasnosti za zakup učionica Školi stranih jezika Suvag.**

**Ad. 6. Davanje suglasnosti za zakup učionice tvrtki 3D Marcipan**

Predsjednica Školskog odbora daje riječ tajnici. Tajnica daje uvodno obrazloženje po točki dnevnog reda. Tvrtka 3D Marcipan je prošlu školsku godinu u našoj školi održavala program Aha pokusi kao izvanškolsku aktivnost. Uputili su molbu za nastavak održavanja satova u našoj školi. Predsjednica otvara raspravu. Nakon provedene rasprave, predsjednica daje prijedlog na glasovanje.

Prisutni su dizanjem ruku dali suglasnost i jednoglasno se **donosi Odluka o davanju suglasnosti za zakup učionica tvrtki 3D Marcipan.**

**Ad. 4. Davanje suglasnosti za zapošljavanje stručnog suradnika edukatora rehabilitatora**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj navodi kako je natječaj za radno mjesto stručnog suradnika edukatora rehabilitatora trajao od 13.6. do 21.6.2023. Na natječaj su pristigle 2 prijave jer se radi o pola radnog vremena.

Ravnatelj daje članovima na uvid natječajnu dokumentaciju Mirele Bukovac. Prijedlog se daje na raspravu. Nakon provedene rasprave, ravnatelj daje prijedlog na glasovanje.

Članovi Školskog odbora jednoglasno daju suglasnost na **Odluku ravnatelja o zapošljavanju** **Mirele Bukovac** na radno mjesto stručnog suradnika edukatora na neodređeno, nepuno radno vrijeme od 20 sati tjedno.

**Ad. 5. Pitanja i prijedlozi**

Nije bilo drugih pitanja i prijedloga.

Predsjednica zaključuje sjednicu u 19,20 sati.

Zapisnik završava na četvrtoj (4) stranici.

|  |  |  |
| --- | --- | --- |
| Zapisničar: |  | Predsjednica Školskog odbora |
|  |  |  |
| Monika Sakoman, tajnica |  | Višnja Dianežević |